بانک زاھدہ راجی ءِ آزمانک ۔۔۔ اونہہ ۔۔۔ ءِ سرا غنی پہوال ءِ چمشانک
آزمانک کار ءِ واستا وانندہ بیگ باز ضروری انت من ادا ڈگری گرگ ءِ وانندھی ءِ ھبر ءَ نیاں،منی مطلب زند ءِ وانشت (مطالعہ) زند ءِ جیڑہ و جنجالانی زانگ،آیانی سبب و الّتا نی ، مارشت و کیفیتانی زرنگیں قوت ء مشائدہ نئے تھنا بہ بیت بلکیں ھمے کلیں چیزانی جوانیں ریس و پریس (تجزیہ و تحلیل) ءِ بود ھم آئی ءِ توک ءَ بیگ الّمی انت۔ زندگی ءِ بابتا آ وتی سرجمیں لیکہ (نظریہ) ے ھم بداریت۔ زبان ءِ سرا آزمانکار ءَ شاھیگانیں وس و واکے بہ بیت۔